**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanej dňa 14.02.2023**

**P r í t o m n í *:.*** Ing. Andrej Stašiniak, predseda komisie

 Ing. Kamil Miklušičák, člen komisie

 Ing. Beáta Ľubová,PhD, člen komisie

 Ing. Mgr.Darina Zjavková, člen komisie

 Mgr. Katarína Rusinová, člen komisie

**N e r í t o m n í:** Marián Grígeľ

**Program:**

 Privítanie a predloženie programu

1. Zmena rozpočtu RO č.1/2023 Mesta Námestovo
2. Modernizácia atletického ihriska v areáli MŠK Námestovo – podanie žiadosti o získanie NFP a schválenie spolufinancovania
3. Prevody, nájmy a výpožičky majetku mesta Námestovo
4. Žiadosť o kúpu vozidla SUV pre DHZ Námestovo
5. Rôzne
6. Záver

***Bod č.1***

Na úvod *predseda komisie* privítal všetkých prítomných členov komisie a následne predložil program zasadnutia. Za predložený program dal hlasovať.

Za: 5 Prítomných: 5 členov

***Bod č. 2***

Navrhnuté zmeny RO č.1/2023 v rozpočte Mesta Námestovo boli zhrnuté do niekoľkých oblasti. Prvá sa týkala úpravy rozpočtu súkromných školských zariadení podľa zverejneného jednotkového koeficientu na 1 prepočítaného žiaka schváleného v štátnom rozpočte, druhá oblasť sa týkala zaradenia a presunu služieb do príslušných kapitol rozpočtu súvisiacich s investičnými akciami, tretia zahŕňa navýšenie rozpočtu za dodávku elektriny verejného osvetlenia, zaradenia nákupu DHIM do školskej jedálne ZŠ Komenského a navýšenia príspevku na prevádzku sociálnej služby denný stacionár.

**U*znesenie č. 1/2023***

Komisia pre rozpočet, **financie, správu a hospodárenie s majetkom mesta** odporúča schváliť MsZ návrh zmeny rozpočtu RO č.1/2023.

ZA: 5 členov

V tomto bode bol predložený aj návrh zmeny rozpočtu RO č.1/2023 CSS Námestovo.

**U*znesenie č. 2/2023***

Komisia pre rozpočet, **financie, správu a hospodárenie s majetkom mesta** odporúča schváliť MsZ návrh zmeny rozpočtu RO č.1/2023 CSS Námestovo . ZA: 5 členov

***Bod č.3***

*Predseda komisie*  prestavil projekt modernizácie atletického ihriska v areáli MŠK Námestovo. Hlavná rozprava bola ohľadom stanovenia doby nájmu a prehodnotenia vlastníckeho vzťahu v prípade úspešnosti tohto projektu, ktorým môžeme získať NFP z fondu na podporu umenia 700 000 Eur. Vzhľadom k udržateľnosti projektu po ukončení projektu členovia navrhujú zvýšiť dobu nájmu o ďalších15 rokov.

**U*znesenie č. 3/2023***

Komisia pre rozpočet, **financie, správu a hospodárenie s majetkom mesta** odporúča uzatvorenie zmluvy s MŠK s tým, že všetky podmienky zachovania verejnoprospešného účelu ako aj ostatné dôležitosti budú zapracované do zmluvy v prípade úspešnosti projektu, vzhľadom k tomu, že vlastníkom tejto investície bude Mesto Námestovo.

 ZA: 5 členov

***Bod č.4***

V tomto bode bolo predložené predĺženie súčasného prenájmu p. Filičkovi, predaj pozemku p. Bakošovi a prevod správy prekládkovej stanice TS mesta Námestovo.

U***znesenie č. 4/2023***

Komisia pre rozpočet, **financie, správu a hospodárenie s majetkom mesta** odporúča schváliť MsZ predlženie doby nájmu p. Filičkovi, predaj pozemku p. Bakošovi a prevod správy prekládkovej stanice TS mesta Námetovo. ZA: 5 členov

***Bod č. 5***

*Predseda komisie* informoval komisiu o žiadosti DHZ o kúpu vozidla SUV pickup 4x4 zo dňa 13.01.2023.

U***znesenie č. 5/2023***

Komisia pre rozpočet, **financie, správu a hospodárenie s majetkom mesta** odporúča zaradiť do rozpočtu kúpu vozidla SUV 4x4 na rok 2023 pre DHZ podľa finančnej situácie mesta , najskôr však v II. polroku 2023. ZA: 5 členov

***Bod č. 6***

Komisia pre rozpočet, **financie, správu a hospodárenie s majetkom mesta** odporúča príslušným komisiám MsZ, aby sa zaoberali výzvami na predkladanie projektov v grantovom programe Zelené komunity 2023, Inšpirácia pohybom 2023, Športové podujatia v regióne, Technické kútiky. Tieto granty sú určené pre neziskové organizácie, MŠ a ZŠ.

ZA. 5 členov

Na záver predseda komisie poďakoval prítomným za účasť.

Zapísala: Mgr. Katarína Rusinová

 **Ing. Andrej Stašiniak**

 *predseda komisie*